ΕΛΛΗΝΙΚΗ ΔΗΜΟΚΡΑΤΙΑ
ΝΟΜΟΣ ΑΤΤΙΚΗΣ
ΔΗΜΟΣ ΑΓΙΑΣ ΒΑΡΒΑΡΑΣ
ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

                   Αγία Βαρβάρα 17/09/2021
                    Αρ πρωτ 24719

                                                                                                             ΑΝΑΡΤΗΤΕΑ ΣΤΗ ΔΙΑΥΓΕΙΑ 

ΑΠΟΦΑΣΗ υπ΄ αριθμ. 184 

Ο ΔΗΜΑΡΧΟΣ ΑΓΙΑΣ ΒΑΡΒΑΡΑΣ - ΑΤΤΙΚΗΣ
Έχοντας υπόψη:

1.	Τις διατάξεις του άρθρου 59 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» (Α' 87), όπως αντικαταστάθηκε από την παρ.1 του άρθρου 68 του Ν.4555/2018 (Α’ 133) Πρόγραμμα Κλεισθένης Ι, αναφορικά με τον ορισμό των Αντιδημάρχων και την αναπλήρωση του Δημάρχου και από το άρθρο 5 του Ν.4623/2019 (Α' 134).
2.	Τις διατάξεις του άρθρου 2 του Ν. 3852/2010 όπως τροποποιήθηκε και ισχύει.
3.	Την υπ' αριθ. 28549/16.04.2019 (ΦΕΚ 1327/17.04.2019 τεύχος B’) απόφαση ΥΠ.ΕΣ. "Πρωτοβάθμιοι και Δευτεροβάθμιοι Οργανισμοί Τοπικής Αυτοδιοίκησης της Χώρας, σύμφωνα με το ν. 3852/2010, όπως ισχύει."
4.	Τις διατάξεις του άρθρου 92 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» (Α' 87), όπως τροποποιήθηκε από το άρθρο 33 του Ν.4483/2017 (Α’ 107) και της παρ. 3 ε' άρθρου 3 ν.4051/2012 (Α' 40), αναφορικά με την αντιμισθία.
5.	Τα επίσημα πληθυσμιακά δεδομένα της τελευταίας απογραφής έτους 2011 (αποφ.2891/15.03.2013 ΦΕΚ Β΄630) για το Δήμο Αγίας Βαρβάρας, σύμφωνα με τα οποία ο πληθυσμός του ανέρχεται στους 26.550 κατοίκους.
6.	Το γεγονός ότι στο Δήμο μπορεί να ορισθούν πέντε (5) Αντιδήμαρχοι.
7.	Tην εγκύκλιο ΥΠ.ΕΣ. εγκ.82/59633/20.08.2019:Ορισμός Αντιδημάρχων.
8.	Τον Οργανισμό Εσωτερικών Υπηρεσιών του Δήμου (ΦΕΚ 6115/τεύχος Β΄/31.12.2018).
                                                                                         ΑΠΟΦΑΣΙΖΕΙ
Ορίζουμε το Δημοτικό Σύμβουλο κ. Δημήτριο Σωτηρόπουλο ως Αντιδήμαρχο του Δήμου Αγίας Βαρβάρας, με θητεία ενός έτους, εντός της τρέχουσας δημοτικής περιόδου, και του μεταβιβάζουμε τις εξής αρμοδιότητες:
1.	Την εποπτεία, τον έλεγχο και το συντονισμό των Οικονομικών Υπηρεσιών του δήμου.
2.	Την  υπογραφή των προσκλήσεων υποβολής προσφορών προμηθειών και υπηρεσιών, των αποφάσεων κατακύρωσης / ανάθεσης και των ανακοινώσεων κατακύρωσης καθώς επίσης και την υπογραφή των αποφάσεων  επιβολής κάθε φύσης προστίμων.
3.	Τον έλεγχο των καταστημάτων υγειονομικού ενδιαφέροντος και εφαρμογής κανονισμών του δήμου.
4.	Την εποπτεία των παιδικών σταθμών και ΚΔΑΠ.
5.	Μέχρι τη λήξη των έκτακτων μέτρων, την εποπτεία της οργάνωσης και διανομής τροφίμων και άλλων ειδών σε ωφελούμενους των προγραμμάτων σίτισης, κοινωνικού παντοπωλείου, ΤΕΒΑ και έκτακτων διανομών.
6.	Την τέλεση πολιτικών γάμων.
7.	Την υπογραφή των σχετικών εγγράφων που σχετίζονται με την άσκηση των παραπάνω αρμοδιοτήτων.
8.	Τον ορίζουμε Πρόεδρο της Οικονομικής Επιτροπής.
Η ισχύς της απόφασης αυτής αρχίζει από τη δημοσίευσή της.
Η παρούσα να δημοσιευθεί μία φορά  σε μία (1) ημερήσια εφημερίδα και αν δεν υπάρχει ημερήσια, σε μία εβδομαδιαία της πρωτεύουσας του Νομού και να αναρτηθεί στην ιστοσελίδα του Δήμου Αγίας Βαρβάρας και στο πρόγραμμα «ΔΙΑΥΓΕΙΑ». 

                                                                                               Ο ΔΗΜΑΡΧΟΣ
                                                                                        ΛΑΜΠΡΟΣ ΣΠ. ΜΙΧΟΣ